Ook is bevind dat die ondersoekbeampte, ao Martin le Roux, ‘n betroubare getuie was en nie leuenagtig soos wat die verdediging aangevoer het nie.
Hy het gesê Klip se vonnis van 15 jaar is ook nie ‘n soort afslag wat hy vir homself beding het soos deur die verdediging beweer is nie. “Vyftien jaar is nie ‘n ligte vonnis nie. Klip het die vermeende moordenaars na die moordhuis gery, buite gewag en hulle weer weggeneem.”
• Leon Campher, organiseerder van die plakkaatbetogings buite die hofgebou, het na die hofverrigtinge sy dank teenoor die ondersoekspan vir hul goeie werk tot dusver uitgespreek. Hy het ook die publiek vir hul ondersteuning en die Polisie vir die manier hoe hulle voor die hof teenoor die publiek optree, bedank. (Berig bygewerk vanaf oospronklike berig)